วันนี้เอา ขนมจีน แกงเขียวหวานเนื้อ ที่ อร่อย ๆ รสชาติเข้มข้นมาฝากกันครับ
จากร้าน รส'นิยม ใน la villa อารีย์ ร้านจะอยู่ติด ๆ กับ ไอศครีม i-berry

จานแรก เซท โปรดผมเลย
ขนมจีน แกงเขียวหวานเนื้อพริกขี้หนู หรือ พริกสด ชื่อประมาณนี้ 
ประกอบไปด้วย ขนมจีน มีไข่ต้มยางมะตูม อร่อย ๆ ครึ่งใบ 

แกงเขียวหวานเนื้อ ใส่ถ้วยมา ปริมาณเยอะพอสมควร
แกงรสชาติดี อร่อยมาก ๆ ครับ เนื้อเป็นชิ้นเป็นอัน ไม่เหนียว
รู้สึกแต่ก่อนจะเข้มข้น กว่านี้นะครับ แต่ก็ยังอร่อยอยู่ดี 

แกงเข้มข้น หอมพริกแกง เนื้อก็เปื่อยกำลังดี อร่อย ครับ แต่น้ำแกงเหลวไปกว่าแต่ก่อนหน่อย มะเขือ ก็ อร่อย ไม่เละ
แกงเยอะพอสมควรเลยครับ ผมสั่งขนมจีน เปล่า ๆ มาทานได้อีกจานเลย 

วุ้นเส้น ต้มยำ ก็รสชาติ ใช้ได้ แบบ ก๋วยเตี๋ยวต้มยำหมู ที่ใส่เครื่องในอ่ะคับ
แต่ผมกินร้านนี้อยู่เมนูเดียว คือ แกงเขียวหวานเนื้อ ชอบ อร่อยดี
เค้ายังมีก๋วยจั๊บ กับพวกข้าวหมูกรอบด้วยครับ
พวกก๋วยจั๊บก็ใช้ได้นะ เครื่องเพียบเลย 

ชาเย็น ครับ หวาน ๆ เย็น ๆ ไม่มันมาก อร่อยดี 30 หรือ 40 เนี่ย 
น้ำเปล่าของร้านครับ ขวดสวยดี รู้สึกเป็นน้ำแร่ด้วย น้ำแข็งฟรี 

ราคาอาจจะสูงสักนิดครับ แต่แกงเนื้อเค้าอร่อย ไม่ใช่เศษ ๆ เนื้อ เศษ ๆ เอ็น
เนื้อก็เป็นชิ้น ๆ อร่อย สมราคา ครับ 